<classify> Mwandishi Wetu, Dar esSalaam Serikali imetaifisha mali za wahalifu zenye thamani ya Sh bilioni93.16 kuanzia mwaka 2013 hadi Mei, mwaka huu zilizokamatwa kwenye sekta zaMadini, Maliasili na Sekta ya fedha Upatu ikiwa ni sehemu ya kudhibitiuhalifu kwenye maeneo mbalimbali nchini. Uhalifu huo unaodaiwa kukithiri katika miaka ya nyuma na ambaosasa unaendelea kudhibitwa unatajwa kuliingizia Taifa hasara ya mabilioni ya fedha, hatua iliyoifanya Serikalikuudhibiti kwa kutaifisha mali za wahusika wa uhalifu huo. Hayo yamesemwa leo Juni 12, jijini Dar es Salaam na Makamu wa Rais, Samia Suluhu Hassan, wakati akifungua mkutano wa maadhimisho ya miaka kumi tangu kuanzishwa kwa Umoja wa Taasis za Urejeshaji wa mali zinazotokana na uhalifu Kusini mwa Afrika ARINSA wenye jumla ya nchi wanachama 16. Samia amesema hivi sasa Serikali ya Tanzania inapanga mikakatiya kuondokana kabisa na uhalifu huo kutokana na sera ya kudhibiti rushwa pamojana kuanzisha mahakama maalum zitakazoshughulikia ufisadi hapa nchini. Sisi Tanzania tunaimarisha sera zetu za kupambana na Rushwa naUfisadi, tunaenda sambamba na umoja wetu huu wa ARINSA hivyo tunazishauri nchizingine ambazo zipo kwenye umoja huu na bado hazijatunga sera na sheria ziharakishemchakato ili twende sawa, amesema Samia. Kwa upande wake Waziri wa Sheria na Katiba, Balozi AugustineMahiga amesema mkutano huo pamoja na mambo mengine utazungumzia mikakati yapamoja ya kudhibiti uhalifu wa mipakani hasa kwenye udhibiti wa uingizwaji wabidhaa haramu zikiwamo dawa za kulevya. Mkurugenzi wa Mashtaka Nchini DPP, Biswalo Maganga, amesemamkakati wa kutaifisha mali za wahalifu umekuja kufuatia kuona vifungo gerezanikwa wahalifu hao havitazinufaisha nchi hizo na badala yake kuchukua mali zaoili kukomesha kabisa suala hilo. Aidha amesema tayari wataalamu kadhaa wa upelelezi wa kufuatilia mali na kuzitaifisha wameshapata mafunzo na kwamba zoezi hilo linaendelea ili kuhakikisha linafanyika kikamilifu na kwa usiri mkubwa.  <topic>: kitaifa 